จริงๆเราผ่านร้านนี้ทุกวันตอนเข้าเมืองไปทำงาน เห็นเขาตกแตงสวย ดูเทห์ๆด้วยสีเทาเข้ม ทันสมัย เก๋ ชื่อยังเก๋อยู่เลย ใจอยากเข้าไปนั่งสักวัน พอมีเวลาในวันหยุด แฟนก็ชวนแวะกินข้าวและดื่มกาแฟ (ป้ายบอกว่า food and drink) ก่อนจะออกไปซ็อป เรารีบตอบตกลงเพราะเป็นร้านที่อยากลองมาตั้งแต่เห็นว่าเปิด เราขับรถไปแล้วแวะจอดรส มีที่จอดรถอยู่น่ะ แต่ชิดกับถนนมาก โชคดีที่เป็นช่วงถนนที่ไม่ติด เข้า-ออกไม่ยากค่ะ พอเดินเข้าในร้านก็เห็นว่าตกแต่งแบบ minimalism แต่เน้นสีเข้มๆ ตัดด้วยสีไม้ธรรมชาติ สวยดี เรียบง่าย ก็โอเคอยู่ค่ะ แฟนค่อนข้างหิวเลยถามเรื่องข้าวก่อน (นี่เวลาประมาณ10โมงเช้าค่ะ) พนักงานก็ตอบว่า "อ้อ สวนครัวยังไม่มีนะคะ" เอ๊า ไหนว่าเขียนฟู๊ด แอนด์ ดริ๊งค์ แต่ไม่เป็นไรมั้ง สั่งกาแฟก็ได้ เราสั่งลาเต้ของโปรด แฟนก็สั่งชาเย็น รอไม่นานก็ได้แล้วค่ะ แต่พอชิม....อื่มมม ไม่อร่อย กาแฟขมมาก ไม่มีกลิ่นหอมเลย ส่วนชาหวานมากและเหมือนใช้นมผง ไม่ใช่นมสด รสชาติเหมือนกาแฟถุงกระดาษจากเจ้าที่ไม่ค่อยอร่อย ไม่สมกับราคา60กว่าบาทที่จ่ายไป พอได้กาแฟก็เดินออกจากร้าน แล้วก็กระชิบกับแฟนว่า ครั้งนี้ครั้งเดียวค่ะ